钦定古今图书集成/明伦汇编/官常典/第173卷 > 《议遣王公之国对》晋·荀勗
## 钦定古今图书集成/明伦汇编/官常典/第173卷 > 《议遣王公之国对》晋·荀勗

如诏准古方伯选才，使军国各随方面为都督，诚如
明旨。至于割正封疆，使亲疏不同，诚为隹矣。然分裂旧土，犹惧多所摇动，必使人心忽扰，思惟窃宜如前。
若于事不得不时有所转封，而不至分割土域，有所
损夺者，可随宜节度。其五等体国经远，实不成制度，
然但虚名，其于实事，略与旧郡县乡亭无异。若造次
改夺，恐不能不以为恨。今方了其大者以为五等，可
须后裁度。凡事虽有久而益善者，若临时或有不解，
亦不可忽。